La Casa de Cultura acull la primera edició de la gala PremiaT 2018 d’Educació Vial
13 de juny 2018

​ ![](/media/vgontfml/63_58-img_2022_c.jpg)  
_Fotografia d'arxiu_  

La Casa de Cultura del Port de Sagunt acollirà el divendres, 15 de juny, la gala de lliurament de premis de la 1ª edició del concurs d'educació vial PremiaT 2018. L'esdeveniment començarà a les 18 hores, i prèviament s'exposaran tots els treballs finalistes, que es podran veure des de les 17 hores.

  
Després d'un any de treball dels diferents departaments implicats (Educació Vial, Joventut, Educació, Intervenció i Participació Ciutadana) arriba el moment de lliurar els premis a l'alumnat guanyador del concurs. És important destacar que per a elaborar l'ordenança reguladora de bases es va tindre en compte el dictamen del Consell Municipal de la Infància, així com les propostes formulades en un procés participatiu dut a terme en quatre centres educatius de la ciutat, en els quals es va prendre nota de les inquietuds dels protagonistes, els i les alumnes.

  
L'objectiu del concurs de dibuixos i maquetes, igual que en els últims 25 anys, és el foment de l'educació i la seguretat vial entre els xiquets i xiquetes. No obstant això, esta edició compta amb la novetat que s'ha actualitzat i millorat tant el sistema de premiats, ja que s'han afegit les categories grupals en primària i les categories de secundària i educació especial, com els diferents formats que es poden presentar, entre els quals destaquen els còmics, contes, microvídeos, fotomuntatges i cançons.

  
La regidora de Mobilitat Urbana, Roser Maestro, destaca el gran esforç econòmic que suposa el concurs, ja que enguany, a causa de l'increment de participants i categories, s'ha doblat la partida pressupostària. També vol ressaltar el salt qualitatiu dels treballs que s'han presentat i l'acceptació del nou projecte per part dels centres escolars que hi han participat.

 

![](/media/rhub1ehz/63_58-img_2077_c.jpg)  
_Fotografia d'arxiu_  

*   [](http://www.facebook.com/sharer.php?u=https://aytosagunto.es/va/actualitat/la-casa-de-cultura-acull-la-primera-edicio-de-la-gala-premiat-2018-d-educacio-vial/ "Facebook")
*   [](http://twitter.com/share?url=https://aytosagunto.es/va/actualitat/la-casa-de-cultura-acull-la-primera-edicio-de-la-gala-premiat-2018-d-educacio-vial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-de-cultura-acull-la-primera-edicio-de-la-gala-premiat-2018-d-educacio-vial/ "Linked In")
*   [](mailto:?body=https://aytosagunto.es/va/actualitat/la-casa-de-cultura-acull-la-primera-edicio-de-la-gala-premiat-2018-d-educacio-vial/)